በአገሪቱ ሁሉንም አካላት  አሳታፊ የሆኑ  የሰላም ኮንፈረንሶች መካሄድ አለባቸው -ምሁራን
በአገሪቱ ሁሉንም አካላት ያሳተፉ የሰላም ኮንፈረንሶች መካሄድ እንዳለባቸው አስተያየታቸውን ለዋልታ  ቴሌቭዥን የሠጡ ምሁራን ገለጹ ።ምሁራኑ እንዳሉት በአገሪቱ ሰላምን መሠረት ያደረጉ ትላልቅ የሰላም ኮንፈረንሶች ተጠናክረው እንዲቀጥሉም  ጠይቀዋል ፡፡ከአሁን ቀደም በተፈጠሩ አለመረጋጋቶች ተሳታፊ የሆኑ አካላት በሙሉ  በሰላም ኮንፈረሱ ተሳታፊ   በማድረግ  ለችግሮች  መፍትሄ ማምጣት እንደሚያስፈልግም  ምህራኑ ጠቁመዋል ፡፡በአዲስ አበባ ዩኒቨርሲቲ የሰላምና ደህንነት መምህሩ ዶክተር መስፍን ገብረሚካኤል እንደተናገሩት ባለፉት ሶስት ዓመታት በሀገሪቱ የታየውን አለመረጋጋት መሠረት አድርገው በቀጣይ የሚካሄዱ የሰላም ኮንፈረንሶች ሁሉንም ተዋናዮች ሊያሳትፉ ይገባል ይላሉ፡፡እንደ እሳቸው ገለፃ በሀገሪቱ የሰላም ኮንፈረንስ አዲስ አይደለም ይሁንና  ተቋማቸው ከጉዳዩ ጋር ባደረገው ጥናት መሠረት  ከአሁን ቀደም በተካሄዱ የሰላም ኮንፈረንሶች የሚመለከታቸው ተዋናዮች ተሳታፊ አልነበሩም ብለዋል፡፡ስለሆነም በቀጣይ የሚካሄዱ ትላልቅ የሰላም ኮንፈረንሶች ይህን ታሳቢ ያደረጉ ሊሆን ይገባል ሲሉ ምክራቸውን ይለግሳሉ፡፡በሌላ በኩል ዶክተር ገብረአብ በርናባስ እንደሚሉት ህዝብን ያካተቱ እና ሰላምን ማዕከል ያደረጉ ኮንፈረንሶች ለዘላቂ ሰላም የሚኖራቸው ሚና ከፍተኛ በመሆኑ ተጠናክረው ሊቀጥሉ ይገባል፡፡የሰላም ምንጩ ከህዝብ የሚነሳ በመሆኑ ከህዝብ ጋር የሚደረጉ ቀጣይ ውይይቶች ለዘላቂ ሰላም የሚኖራቸው አበርክቶ ቀላል አለመሆን በመጥቀስ፡፡